Adelaide Island

Adelaide Island, Isla Adelaida eller Isla Belgrano er ei stor, stort sett isdekt øy i Antarktis som er 120 km lang og 32 km brei. Ho ligg på nordsida av Marguerite Bay utanfor vestkysten av Den antarktiske halvøya. Øya høyrer til Argentinsk, Britisk og Chilensk Antarktis.

Adelaide Island vart oppdaga i 1832 av ein britiske ekspedisjon under John Biscoe. Øya vart først kartlagd av Den franske antarktisekspedisjonen (1908–1910) under Jean-Baptiste Charcot. 

Opphavet til namnet på øya er ukjend. British Antarctic Survey sine kjelder skriv at Charcot kalla øya «Adelie Land» etter dei mange adeliepingvinane som levde langs kysten (pingvinane er igjen kalla opp etter kona til Dumont d'Urville). Dette vart igjen omgjort til Adelaide Island av British Graham Land Expedition (1934–37). Det er òg foreslått at øya vart namngjeven av Biscoe sjølv etter dronning Adelaide av Storbritannia.

venstre|mini|Rothera Station november 2003, med utsyn mot Den antarktiske halvøya

Det ligg to basar på øya. Den gamle Adelaide Island-basen (òg kjend som Base T) vart oppretta her av Falkland Islands Dependent Survey (FIDS), som vart til British Antarctic Survey. Basen vart lagt ned på grunn av ein ustabil skiveg og operasjonane vart flytta til den nye Rothera Station i 1976 / 1977, og denne basen er framleis i drift i dag. Den gamle BAS-basen vart overført til Chile i 1984, og fekk namnet Teniente Luis Carvajal Villaroel-basen. Stasjonen vart då berre nytta om sommaren av chilenarane. Skivegen og rampen opp til stasjonen frå platået har derimot vorte så ustabil at Det chilenske luftforsvaret (FACh) har stoppa all aktivitet her. Den chilenske marinen har vitja stasjonen nest kvar sommar for å sikre at han vert vedlikehalde. BAS-tilsette har òg vitja stasjonen om vinteren, fordi det er lettare å nå fram då. 

Sidan øya har vore busett i ganske lang tid er øya godt kartlagd etter antarktisk standard. 

 Sjå òg 
 BAS
 Composite Antarctic Gazetteer
 Antarktiske øyar sør for 60 °S
 SCAR
 kravområde i Antarktis

Bakgrunnsstoff
 BAS Mapping Catalogue
 Bilete ved BAS 

*
Kategori:Øyar ved Adelaide Island
Kategori:Øyar i Antarktis
Kategori:Argentinsk Antarktis
Kategori:Britisk Antarktis
Kategori:Chilensk Antarktis